ကိံသုကပူဇက

အရှင်ကိံသုကပူဇကထေရ်    သည်  မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။ ဤဘဒ္ဒကမ္ဘာမှ ၉၄ ကမ္ဘာအထက်၌ အရှင်ထေရ်သည် ပွင့်လန်းနေသော ပေါက်ပန်းပင်ကို မြင်တော်မူ၏။ ထိုအခါ သိဒ္ဓတ္ထမြတ်စွာဘုရားကို အောက်မေ့သတိရလျက် ကြည်ညိုသောစိတ်ဖြင့် လက်အုပ်ချီကာ ပေါက်ပန်းတို့ကို ကောင်းကင်သို့ ပူဇော်ခဲ့လေသည်။

မြတ်စွာဘုရားအား ပန်းပူဇော်ခဲ့သည့် ကုသိုလ်ကံကောင်းမှုကြောင့် အရှင်ကိံသုကပူဇကထေရ်သည် ၉၄ ကမ္ဘာပတ်လုံး အပါယ်လေးဘုံသို့ လားရောက်ခြင်း မရှိခဲ့ပေ။ ဤသို့သော ကောင်းကျိုးချမ်းသာကို ခံစားရခြင်းသည် မြတ်စွာဘုရားအား ပူဇော်ခဲ့ရသော အကျိုးပင် ဖြစ်လေသည်။

ထိုမျှမကသေး အရှင်ကိံသုကပူဇကထေရ်သည် လေးပါးသော ပဋိသမ္ဘိဒါဉာဏ်၊ ရှစ်ပါးသော ဝိမောက္ခတရားနှင့် ခြောက်ပါးသော အဘိညာဉ်တို့ကိုလည်း ရရှိပိုင်ဆိုင်တော်မူပြီး မြတ်စွာဘုရား၏ အဆုံးအမတော်ကိုလည်း ကောင်းစွာ လိုက်နာကျင့်သုံး ပြီးစီးခဲ့လေသည်။(အပ၊၁၊၃၂၆)
ကိုးကား

Category:ဗုဒ္ဓဝင် ပုဂ္ဂိုလ်များ